-
Towarzistwo Piastowanio Ślónskij Mowy „Danga”, a w jejim mianie Stanisław Neblik „Fojerman”, zaproszo na kónkurs pisanio dlo dziecek po naszymu.
-
Na kónkurs może pisać każdy, kerymu je od 5 – 105 lot.
-
Kónkurs bydzie wyrychtowany we internecie na strónce „Nasza Klasa”, na forum „Piszymy po ślónsku...”
-
Głosować może każdy, kto mo swój oficjalny profil na „Naszej Klasie”.
-
Głosować idzie yno jedyn roz i yno na jedyn tekst.
-
Kónkurs mo pómóc, poszukać nowych ludzi, kerzi poradzóm pisać dlo dziecek.
-
Pisać idzie podle swojigo uznanio: wiersz, bojka, rozprowka, spómniynia, atp.
-
Proszymy Was, żebyście pisali w tradycyjnej ślónskij mowie. Nie bydymy ocyniać ortografije, proszymy ale, coby autor prawidłów, co se ich sóm obiere, używoł jednako i kónsekwyntnie w cołkim tekście.
-
Teksty do kónkursu ni mogóm być dłógsze, jak dwie stróny we formacie A4. Każdymu autorowi pozwolómy przisłać na kónkurs yno jedyn, abo dwa (ni wiyncyj) teksty. Mogóm być pod tym samym, abo inkszym wymyślónym mianym.
-
Tekst mo być nowy, nie śmi być dotónd nigdzi wydany, ani pokozany i ni może być rozgłoszany w inkszym miejscu do kóńca kónkursu.
-
Do kónkursu nie bydóm dopuszczóne teksty, kere łómióm prawo, sóm w nich słowa, abo scyny niedobre dlo dzieci.
-
Eźli taki słabości w tekście znojdymy, spómiarkujymy, abo takich słabości sie doszukómy, to wtedy dómy autorowi przodzi znać i poproszymy go, coby swój tekst zmiyniół. Dopiyro, jak autór nie bydzie chcioł tekst zmiynić, abo nóm nie do żodnej odpowiedzi, to wtedy wykluczymy jego tekst z kónkursu.
-
Każdy, kto pośle tekst, potwierdzo w tyn sposób, że to ón go napisoł i zgodzo sie, wrazić tekst do internetu i żeby przistómpić do kónkursu.
-
Teksty posłać idzie bez internet na adresa Fojermana: stan09@poczta.onet.pl
-
Teksty trza podpisać wymyślónym mianym, a prawdziwe miano podać Fojermanowi do wiadómości. Prawe miano autora nie bydzie podane do jawności, a potrzebne je do posłanio nagrody. Skoro kónkurs sie skóńczy, każdy może, ale ni musi, swoji miano wyjawić.
-
Teksty bydóm wystawióne w internecie po przipadkowym porzóndku.
-
Po kónkursie zostawiymy wszystki teksty wisieć na strónie dwa miesiónce, a potym wymażymy wszystko. Każde inksze wykorzystani tekstu musi być domówióne z autorym.
-
Nagrodóm w kónkursie bydzie hónorowe miano „Ślónskigo pisarza dlo dziecek”. Kto go dostanie, rozsóndzóm głosy ludzi z Naszej Klasy.
-
Króm tego, Towarzistwo Piastowanio Ślónskij Mowy „Danga” nagrodzi ksiónżkami trzi najlepsze teksty, wedle uznanio jury „Dangi”. Nagrody poślymy pocztóm.
-
Teksty możecie posywać do 15 kwiytnia 2010.
-
Do internetu wrażymy teksty do 20 kwiytnia 2010.
-
Wybiyrać najlepszy tekst bydziecie mógli od 20 kwiytnia do 20 maja 2010
-
Wyniki podómy do wiadómości do 31 maja 2010
-
Kónkurs może być przerwany w każdej chwili (z ważnej prziczyny). Bydymy sie starali docióngnyć kónkurs do kóńca, podug naszych najlepszych chynci i możliwości.
-
Bydymy radzi, jak docie znać o kónkursie przocielóm, abo rozgłosicie go w internecie, w radiu, abo kaj sie Wóm jeszcze spómni. Nie zachwolejcie jednego tekstu – ludzie majóm se sami wybrać najlepszy, wedle swojigo zdanio.
-
Wiynszujymy fajnej zabawy
unk szl_Latn unk szl_Latn unk szl_Latn unk pol_Latn unk szl_Latn unk szl_Latn unk szl_Latn unk szl_Latn unk szl_Latn unk pol_Latn unk szl_Latn unk szl_Latn unk pol_Latn unk szl_Latn unk szl_Latn unk pol_Latn unk pol_Latn unk szl_Latn unk szl_Latn unk pol_Latn unk szl_Latn unk pol_Latn unk pol_Latn unk szl_Latn unk szl_Latn unk kon_Latn